UudisedUudisedArvamusHaridusAjaluguKeskkondLoodusPsüühikaTeaduseluTehnikaTervisUniversumÜhiskondTeadus 3 minutigaMeediataipEriprojektidEriprojektidGoldbergi masinAasta koolKeskkonnakuuAkadeemikudrohepööreEesti naisteadlasedNoorteadlasedNutikas eluOma puuÕpilaste TeadusfestivalTeadus tagasi- ja edasivaatesKust sa tead?Kuidas targemini õppida?Lugeja küsibNipid jooksuvõistluseksTV/RaadioTV/RaadioLaborTaskuhäälingNovaatorOsoonPuust ja punaseksR2 PortaalTeadusvideodAbi
#000003
EriprojektidGoldbergi masinAasta koolKeskkonnakuuAkadeemikudrohepööreEesti naisteadlasedNoorteadlasedNutikas eluOma puuÕpilaste TeadusfestivalTeadus tagasi- ja edasivaatesKust sa tead?Kuidas targemini õppida?Lugeja küsibNipid jooksuvõistluseks
#000004
Facebooki krüptoraha Libra teele ilmus G7
#000005
Maailma juhtivaid tööstusriike ühendav G7 manitseb suurettevõtteid kergekäeliselt uute kübervaluutade loomise eest, osutades kaudu ka Facebooki kavandatava krüptoraha Libra suunas, vahendab R2 tehnikakommentaaris Kristjan Port.
#000007
Täpselt aasta tagasi käis uudistest läbi Facebooki krüptoraha Libra puudutanud pereheitmine. Esmalt taustast, 2019. aasta suvel avalikustas Facebook idee luua oma raha. Paari miljardi virtuaalse elanikuga keskkond oleks oma rahaga sõjaväe puudumise kõrvale jättes üha rohkem riigi moodi. Samas kasutatakse viimastel aastatel rahvusvahelises poliitikas Facebooki relvana vaenulike riikide ja ebamugavate indiviidide vastu. Selles mõttes on tavalise firma käsitlusest väljakasvanud Facebookil olemas veretud relvad.
#000008
Militaarsel teemal pikemalt jätkamata olgu veel lisatud, et riigi suveräänsuses on oluline kaitsevõime. Siin on Facebook suhteliselt nõrk.
#000009
See toob tagasi aastataguse uudise juurde. Esialgu liitus uue raha ideega mitmeid suuri tegijaid nagu Visa, Mastercard, eBay, Paypal jne. Lõppenud 2020. aasta suveks pidi raha teoks saama. Suveks pidanuks konsortsiumisse kuuluma vähemalt 100 valitud ja olulise mõjuga liiget. Aasta eest oli 14. oktoobrile planeeritud Libra nõukogu esimene istung. Oli see suvega lõppenud eufooria või midagi muud, aga oktoobris teatasid mitmed esialgsed liitujad, et nad pole enam huvitatud.
#000010
Lahkujate seas olid juba nimetatud maailmanimed ja mitmed suurtel turgudel maksete vahendajatest ettevõtted. Kellegi kohta poleks saanud öelda midagi nõrkuse või arguse suunal, sest Libra platvormiga liitujatele kehtisid karmid nõuded. Näiteks pidi ettevõte olema USA börsil väärt vähemalt miljard dollarit või omama bilansis varadena poolt miljardit dollarit ning lisaks teenindama aastas vähemalt 20 miljonit klienti ja kuuluma oma valdkonnas maailmas saja parema hulka.
#000011
Taganemise võimalikest põhjustest mainiti ebakindlust seoses ees oodatavate seadusandlike takistustega. Polnud raske ennustada, et riikidele ei meeldi, kui keegi tuleb imeliku raha lisamise teemaga kõigutama majanduspoliitiliselt õrna tasakaalu. Tagasilöökidest hoolimata oli Libra meeskonda jäänud raha ja ärimaailma eliidist toetajaskond optimistlik. Tuttavate nimedena kulusid nende sekka Spotify, Uber, Lyft ja Vodafone.
#000012
Sellel suvel veel Librat kasutuses polnud. Võib-olla jääbki asi katki, sest just äsja ilmus uudis maailma suuri majandusi koondava G7 Librat tõrjuvast seisukohast. G7 rahandusministrite ja keskpanga juhtide avalduses välditi Librat eraldi nimeliselt mainimast. Maailma köögipoolel tehakse kõikide suurtega ainulaadset koostööd, mistõttu seal tegutsejatel ei ole kombeks kedagi otse rünnata ja räägitakse rohkem põhimõtete keeles.
#000013
Värske põhimõtte järgi ei tohiks Libra sarnase ideedega nn Stablecoins raha enne kasutusele võtta, kuni selle loomise käigus pole piisavalt selgitatud ega arvestatud kõikvõimalike seaduslike, reguleerivate ja järelevalve nõuete ning standarditega.
#000014
Stablecoins on märksõna, millega tähistatakse mõne pärisrahaga nagu dollar või sellistest valuutadest koosneva korviga üks-ühele seotud küberraha. Libra kavatseti siduda mitme valuutakorviga, et sel moel oleks tagatud maksevahendile stabiilsus. Eesmärk oli vältida näiteks Bitcoini saatust, mis muutus spekulatsiooniobjektiks, mitte maksevahendiks.
#000015
Facebooki ja teiste infopõhiste teenusepakkujate jaoks oleks stabiilne raha kasulik ja võimaldaks tegutseda suurel turul väikeste kasumimarginaalidega, kartmata päris raha väärtust tagava riigi tegutsemisest tulenevat väärtuse kõikumist negatiivsele, kahjumlikule territooriumile. Väärtuse pöörane kõikumine on üks põhjuseid, miks peetakse Bitcoini kehvapoolseks maksevahendiks. Väärtuse kõikumisest kaotajaks võib osutuda nii müüja kui ka ostja.
#000016
Võimalik, et G7 hoiatavas avalduses peeti osaliselt just viimast silmas, kuna lisaks reeglite teemale märgiti uue digitaalse raha kasutuse teise olulise takistusena vajadust kaitsta tarbijaid, tagada kasutajate privaatsus koos küberturvalisusega. Loomulikult märgiti ära maksustamise teema ja oht riikide majanduslikule stabiilsusele.
#000017
Suures pildis kajastab G7 märgukiri konkurendi märkamist. Suurte IT-firmade olemus ei mahu enam ammu arusaama ettevõttest, isegi mitte rahvusvaheliste kontserni mõistesse. Põhjus seisneb nende toodete omapäras. Nende kasutamisega loovutatakse riikliku suveräänsust üks kodanik korraga, kuni ühel päeval on riigi läbirääkimispartneriks tema alamate üle võimu omav ettevõte.
#000018
Nii pole teada, mida käesolev G7 deklaratsioon tähendab olukorras, kui Facebook otsustab Libra ühepoolselt kasutusele võtta. Keegi ei küsinud luba Bitcoini loomiseks. Kas Facebook peaks kuulama osapooli, kes nagunii ei taha, et neil oleks oma raha?
#000019
Euroopa pangad tahavad murda USA makseteenuste firmade ülemvõimu
#000021
Euroopa keskpanga direktor hellitab mõtteid digitaalsest eurost
#000022
Facebooki krüptoraha loomine läheb üle kivide ja kändude
#000023
Kaugel pole aeg, kui Amazonist saab tellida endale uue pere
#000024
OpenAI esitles petturitest tehisintellekte tuvastavat tehisintellekti
#000025
McDonald's loodab tõrjuda noortekampu klassikalise muusika ja wifi-keeluga
#000026
Suurlinnades tühjenevad büroohooned ennustavad ajastu muutust
#000027
Tehisintellektil põhinevat töötajaskonda kimbutab inimeste keskpärasus
#000028
Automatiseerimine räsib USA keskklassi ja kasvatab palgalõhet
#000029
Sõnasepast tehisintellekti saatev melu läheneb interneti kuldajale
#000030
Imperiaalsüsteemi populaarsus ilmestab inimkonna uuendusmeelsust
#000031
Näotuvastus aitab tuvastada teistest kuritegelikumaid rotte
#000032
Ontlike kodanike suhtlusest õppinud tehisintellekt asus kliente ahistama
#000033
Alanud aastal tõotab lahvatada mitu olulist IT-vastasseisu
#000034
Inimeste keskendumisvõime langeb kiirenevas tempos
#000035
Teadlase koduvisiit: Grete Arro usub, et targad lapsed kasvavad hinneteta
#000038
DNA valmistamise mehhanismi uurimine kannustab vähiravi leidmist
#000041
Geenid juhatavad salu-lehelinnu õigele rännuteele
#000042
Üha napimaks muutuv mänguaeg ajab lastearstid tagajalgadele
#000044
Kristjan Port: milline firma on esimesena väärt triljon dollarit?
#000046
Kristjan Port: kapitalism sünnitab tarbetut tööd
#000047
Kristjan Port: keskendumisvõimet langetab juba pelk telefoni lähedus
#000049